Elyaniv Barda

**Eljanivas Barda** (*Elyaniv Barda, אליניב ברדה*; g. 1981 m. gruodžio 15 d.) – buvęs Izraelio futbolininkas, puolėjas, vingeris. Kitados atstovavo Izraelio nacionalinei rinktinei. Baigęs profesionalaus futbolininko karjerą ėmėsi trenerio veiklos.

## Žaidėjo karjera

### [[Hapoel Be'er Sheva FC]]
Profesionalo karjerą pradėjo Hapoel Be'er Sheva FC. Atstovavo jaunimo ekipoms, o vėliau rungtyniavo pagrindinėje komandoje.

Nuo 1998 m., įskaitant sezonus ir Ligat ha'Al (Izraelio aukščiausioji lyga), ir Liga Leumit (antra pakopa), pelnė 19 įvarčių per 78 rungtynes.

### Haifos „Maccabi“
2003 m. parduotas Izraelio čempionams Maccabi Haifa. 2003–2004 m. ir 2004–2005 m. sezonuose tapo čempionu.

Atstovaudamas Haifos „Maccabi“ per du sezonus pelnė 12 įvarčių per 63 rungtynes.

### Tel Avivo „Hapoel“
Nuo 2005–2006 m. sezono Barda kartu su Walid Badir pasirašė kontraktą su Hapoel Tel Aviv. Barda su žaidė 62 rungtynes ir pasižymėjo 17 kartų. Dar tris įvarčius pelnė sėkmingoje „Hapoel“ 2006–2007 m. UEFA taurės turnyre, kai Izraelio atstovai prasibrovė į grupių etapus.

### Genk
2007 m. birželio 22 d. pasirašė trejų metų sutartį su KRC Genk (Belgija). 2007–2008 m. sezone pelnė 16 įvarčių per 32 rungtynes ir užėmė antras rezultatyviausias lygos žaidėjas.

2009 m. sausio 6 d. pasirašė naują ketverių su puse metų sutartį.

Per šešerius klube praleistus metus sužaidė 196 rungtynes visose klubo varžybose, pelnė 67 įvarčius ir atliko 50 rezultatyvių perdavimų. Jam priklauso „Genko“ klubo rekordas pagal daugiausiai užsienio žaidėjo įmuštų įvarčių.

### Grįžimas į Hapoel Be’er Sheva
2013 m. birželio 25 d. pasirašė trejų metų sutartį su gimtojo miesto klubu. Bardos atvykimas paskatino aukšto lygio žaidėjus prisijungti prie „Be’er Sheva“ klubo. 2013–2014 m. sezone komanda užėmė antrą vietą čempionate, o 2014–2015 m. sezono liko trečioje vietoje. 2015–2016 m. sezone tapo Izraelio čempionais. 2016–2017 m. ir 2017–2018 m. sezonuose pavyko apginti titulą.

2017 m. lapkritį treniruotės metu patyrė širdies smūgį. Klubo kineziterapeutas išgelbėjo jam gyvybę. Po šio įvykio baigėsi profesionalaus futbolininko karjera.

## Trenerio Karjera

### Hapoel Be’er Sheva
Dirbo trenerio asistentu ir laikinuoju treneriu 2020–2021 m. sezone. 2021–2022 sezono pradžioje Barda oficialiai tapo futbolo klubo direktoriumi.

Po to, kai tuometinis Be’er Sheva treneris Ronny Levi buvo atleistas, jį pakeitė Barda. Pagal planą, turėjo pareigas eiti laikinai, tačiau dėl pagerėjusio komandos žaidimo, o 2022 m. vasarą Bardos darbas tapo nuolatinis. Hapoel Be'er Sheva 2022 m. laimėjo Izraelio supertaurę. Hapoel Be'er Sheva pateko į 2023–2024 m. Konferencijų lygą, kur antrame etape varžovais buvo „Panevėžio“ klubas. 2023 m. liepos 27 d. Izraelyje rezultatu 1:0 nugalėjo šeimininkai. Vienintelio įvarčio autoriumi tapo Shay Elias. Atsakomosiose rungtynėse Panevėžyje, 2023 m. rugpjūčio 3 d. Miguel Vítor pasižymėjo įvarčiu prieš „Panevėžio“ klubą. Po jo tikslaus smūgio (53 minutę) Izraelio atstovai pirmavo rezultatu 1:0, tačiau Noel Mbo 79 min. išlygino rezultatą. Mačas Panevėžyje baigėsi lygiosiomis 1:1. Bendras dviejų rungtynių rezultatas 2:1 lėmė, kad žydai pateko į kitą etapą, o Lietuvos klubas pasirodymą baigė.

### Hapoel Tel Aviv
Nuo 2024 m. dirbo vyr. treneriu Hapoel Tel Aviv FC klube.

## Karjera rinktinėje
Kitados atstovavo Izraelio jaunimo rinktinėms. 2001–2003 m. žaidė Izraelio U-21 rinktinėje.

2007 m. lapkričio 17 d. debiutavo Izraelio nacionalinėje rinktinėje draugiškose rungtynėse prieš Rusiją. Šiame mače pelnė pirmą įvartį ir žydai pirmavo (1:0), o rungtynės baigėsi Izraelio pergale rezultatu 2:1.

## Laimėjimai

### Žaidėjo
; su Hapoel Be'er Sheva FC
:  **čempionas**: 2015–2016, 2016–2017, 2017–2018 m.

; su Maccabi Haifa
:  **čempionas**: 2003–2004, 2004–2005 m.

### Trenerio
; su Hapoel Be'er Sheva FC
: Izraelio futbolo supertaurė: 2022 m.

## Išnašos

## Nuorodos
* Transfermarkt (žaidėjas)
* Transfermarkt (treneris)
* Globalsportsarchive